रामकृपाल यादव

रामकृपाल यादव एक भारतीय राजनीतिज्ञ हैं। सम्प्रति वे भारतीय जनता पार्टी के एक वरिष्ठ नेता हैं और पूर्व में राष्ट्रीय जनता दल के राष्ट्रीय महासचिव थे। वे सोलहवीं लोकसभा में भाजपा प्रत्याशी के रूप में पाटलिपुत्र लोक सभा निर्वाचन क्षेत्र सांसद निर्वाचित हुए।

प्रारम्भिक जीवन और पृष्ठभूमि
रामकृपाल यादव का (जन्म 12 अक्तूबर 1957) में पटना जिला के साबर-चक (पाटलिपुत्र लोकसभा से संबंध) नामक एक छोटे से गांव में हुआ। रामकृपाल यादव को बचपन में ही अपनी जिम्मेदारियों का अहसास हो गया। 
10वीं की परीक्षा 1974 में माध्यमिक विद्यालय, पटना से तथा 12वीं की परीक्षा 1976 में उच्च विद्यालय, पटना से करने के बाद 1972 में बीए ऑनर्स (इतिहास) से उत्तीर्ण किया। 

श्रीमती किरण देवी के साथ इनका विवाह हुआ। रामकृपाल यादव के दो पुत्र (अभिषेक यादव और अभिमन्यु यादव) एवं पुत्री (आरती) हैं। 

युवा अवस्था से ही छात्र आन्दोलनों में सक्रिय रहे रामकृपाल यादव ने वर्ष 1977 में अपनी राजनीतिक जीवन की शुरुआत की। 1977 छात्र संघ के अध्यक्ष एवं विश्वविद्यालय के सिनेटर चुने गये। पटना नगर निगम के चुनाव में वार्ड संख्या-10 से पार्षद और पटना के उप-महापौर बने। रामकृपाल यादव पहली बार 1992 में बिहार विधान परिषद के सदस्य बने। 1993 में पहली बार लोकसभा के सदस्य बने। वर्ष 2010 में राष्ट्रीय जनता दल की ओर से राज्य सभा के सदस्य बने। रामकृपाल यादव एक जमाने में बिहार के पूर्व मुख्यमंत्री और राष्ट्रीय जनता दल के राष्ट्रीय अध्यक्ष लालू प्रसाद यादव के काफी करीबी रह चुके हैं। वे राष्ट्रीय जनता दल के बड़े नेता थे। 

2014 में भाजपा प्रत्याशी के रुप में पाटलिपुत्र लोकसभा निर्वाचन क्षेत्र से १६वीं लोकसभा के सदस्य चुने गये और भारत सरकार में पेय जल एवं स्वच्छता राज्य मंत्री बने।

धारण किए हुए पद
 1985-1986	: पटना नगर निगम के उपमहापौर
 1992-1993 : बिहार विधान परिषद के सदस्य
 1993-1996	: सदस्य, 10वीं लोकसभा (पहला कार्यकाल) 
 1996-1997 : सदस्य, 11वीं लोकसभा (दूसरा कार्यकाल)
 1998-2005 : अध्यक्ष, बिहार धार्मिक न्यास परिषद् (दर्जा प्राप्त मंत्री, बिहार सरकार)
 2004-2009 : सदस्य, 14वीं लोकसभा (तीसरा कार्यकाल)
 2004 : सदस्य, सूचना प्रौद्योगिकी पर स्थायी समिति, लोकसभा
 2004 : सदस्य, संसद परिसर में सुरक्षा संबंधी समिति, लोकसभा
 5 अगस्त 2007 : सदस्य, पेट्रोलियम और प्राकृतिक गैस पर स्थायी समिति, लोकसभा
 1 मई 2008 : 	सदस्य, सार्वजनिक उपक्रमों की समिति
 2010 - 16 मई 2014 : राज्यसभा के लिए निर्वाचित
 2010 : सदस्य, रक्षा समिति 
 2010 : सदस्य, सार्वजनिक उपक्रमों की समिति
 मई 2014 : सदस्य, 16 वीं लोकसभा (चौथा कार्यकाल)
 14 अगस्त 2014 - 9 नवंबर 2014 : सदस्य, प्राक्कलन समिति
 1 सितंबर 2014 - 9 नवंबर 2014 : सदस्य, विज्ञान और प्रौद्योगिकी, पर्यावरण और वन पर स्थायी समिति
 1 सितम्बर 2014 - 9 नवंबर 2014 : सदस्य, सलाहकार समिति, रेल मंत्रालय
 9 नवंबर 2014 - 5 जुलाई 2016 : केंद्रीय राज्य मंत्री, पेयजल और स्वच्छता मंत्रालय, भारत सरकार
 5 जुलाई 2016 - 25 मई 2019 : केंद्रीय राज्य मंत्री, ग्रामीण विकास मंत्रालय, भारत सरकार
 मई 2019 : सदस्य, 17वीं लोकसभा (५वीं अवधि)
 24 जुलाई 2019 - : सदस्य, लोक लेखा समिति, लोकसभा
 13 सितम्बर 2019 - : सदस्य, अधीनस्थ विधान समिति, लोकसभा
 13 सितम्बर 2019- : सदस्य, कृषि संबंधी स्थायी समिति
 9 अक्टूबर 2019- : सदस्य, सलाहकार समिति, पेट्रोलियम और प्राकृतिक गैस मंत्रालय
 अध्यक्ष : डॉ. अम्बेडकर खेल और संस्कृति संस्थान, बिहार

सन्दर्भ 

लोक सभा सदस्य
बिहार
भारतीय राजनीति
सांसद
पटना
1957 में जन्मे लोग
जीवित लोग
भारतीय जनता पार्टी के राजनीतिज्ञ
१६वीं लोक सभा के सदस्य
मोदी मंत्रिमंडल